**Тақырыбы:** «Домбыра сазы»

**Мақсаты:** Домбыра аспабы туралы білімдерін кеңейту. **Білімділігі:** Ән, әнші, күй, күйші сөздеріне тоқталып, түсіндіру.  
**Дамытушылық:** Күй тыңдау, ән айтқызу арқылы балалардың домбыра аспабына деген қызығушылығын дамыту.  
**Тәрбиелілігі:** Домбыра аспабында ән айту арқылы ұлттық өнерге тәрбиелеу.  
**Әдіс-тәсілдері:**   
**Көрнекіліктер:** Күйші, сазгер туралы, домбыраның құрлысы туралы дайындалған слайд, музыкалық аспаптар, ойын атрибуты.

**Сабақ барысы:   
Ұйымдастыру кезеңі:** Балалар музыка әуенімен залға кіріп келіп отырады. Амандасу жаттығуын жасау. Ал балалар қане, ортаға келіп бір-бірімізге бүгінгі күнімізге сәттілік тілеп, жылы сөздер айтайық. Қане шаттық шеңберін жасайық.

**«Шаттық» шеңбері:**

Біз қандаймыз қандаймыз,  
 Шұғылалы таңдаймыз  
 Күлімдеген күндейміз  
 Ренжуді білмейміз  
 Қуанамын мен де  
 Қуанасың сенде  
 Қуанайық достарым  
 Арайлап атқан күнге!  
 Балалар, менің қолымнан не көріп тұрсыңдар?  
 Балалар: Қоржын  
 Бұл қоржында не бар екееен, қарайын. (қоржыннан асық алып көрсетемін.) Бұл не балалар?  
Балалар: Асық  
Дұрыс айтасыңдар, бұл асық. Біз қазір қазақтың ұлттық ойыны «Асық ату» арқылы бүгінгі іс-әрекетімізде не үйренетінімізді біліп отырамыз.  
(асық құлатқан бала тақтада жабулы тұрған қағазды ашып, қағазда не бейнеленгенін айтады.)  
 Балалар, тақтадағы қағаз бетінен ненің суретін көріп тұрсыңдар?  
Балалар: Домбыраның суреті  
 Бүгін біз қазақтың ұлттық аспабы домбыра туралы айтамыз.  
Балалар мен сендерге домбыра туралы айтып берейін.   
  
Домбыра-қазақ халқының ұлттық аспабы. (домбыра аспабының құрлысымен түсіндіру, домбырада ойнағанда отыруды т.б түсіндіру) Бұл аспап әр түрлі үлгіде тұтас ағаштан ойылып жасалады. Домбыра аспабында күй ойнайды және ән айтады. Күй демекші балалар күй атасы Құрманғазы ата, осы домбыра аспабымен ойналатын көптеген күйлер шығарған. Ал күй анасы деп біз Дина әжемізді айтамыз. (Домбыра аспабының түрлерін көрсету,домбыра туралы аңыз айту)  
 Тағы да асық атамыз ба, балалар?  
Балалар: Иә атамыз.  
 Тақтадағы ненің суреті?  
Балалар: теледидардың  
 Ендеше, экранға назар аударайық  
(экраннан шеберханадағы домбыраның жасалу жолдары туралы түсірілген бейнетаспа көрсетіледі).  
 Сендерге ұнады ма. балалар?  
Балалар: Ұнады.  
Қане, тағы да асық атайық.  
Тақтадан ненің суретін көріп отырсыңдар?  
Балалар: Құлақтың  
 Құлақ бізге не үшін керек?  
Балалар: Есту, тыңдау үшін керек  
 Ендеше, зейін қойып, үнтаспадан күй тыңдайық.  
Құрманғазының күйі "Адай"  
 Балалар, сендер үнтаспадан не тыңдадыңдар?  
Балалар: Күй тыңдадық  
Күйдің сөздері бола ма екен?  
Балалар: болмайды.  
Домбыра аспабында ән де орындалады. Балалар, күйдің атасы кім  
еді? Күй анасы кім?  
Балалар: Күй атасы Құрманғазы ата, Күй анасы Дина әже  
Жарайсыңдар енді балалар сергіп алайық.  
**«Сергіту сәті»**   
Қане, тағы да асық атайық.  
Ал, мына суретте не бейнеленген?  
Балалар: Ауыз бейнеленген  
 Ауыз бізге не үшін керек?  
Балалар: Сөйлеу үшін керек. Ән айту үшін керек.  
 Ендеше, жаңа ән үйренейік. Бүгін біз Қуат Шілдебаевтың «Домбыра» әнін үйренеміз.   
Балалар, әнді таза, әдемі орындау үшін не істейміз?  
Балалар: Дауысымызға жаттығу жасаймыз  
 Музыкада неше дыбыс бар? Қалай аталады?  
Балалар: Жеті дыбыс бар. До, Ре, Ми, Фа, Соль, Ля, Си  
 Орындықта денемізді тік ұстап отырып, жеті дыбысты әндетіп айтайық. Жоғарыға қарай қатты айтамыз, төменге қарай жай айтамыз  
(Балалар даусына, ерніне, езуге жаттығу жасайды)  
 Жарайсыңдар, балалар. "Домбыра" әнін мен сендерге домбыра аспабының сүйемелдеуімен орындап беремін.  
(әнді орындаймын, балалар зейін қойып, қызыға тыңдайды.)  
 Балалар, ән ұнады ма сендерге? Әнде не туралы айтылады?  
Әннің ырғағы жай ма, тез бе? Ән қандай көңілді ма, көңілсіз ба?  
(Балалар жауабы)  
 (Балалар әннің сөзі мен әуенін зейін қойып тыңдап, бір шумағын жаттау.)  
 Балалар, тақтада соңғы суретіміз қалыпты оны ашу үшін не істейміз?  
Балалар: Асық атамыз.  
(Бір бала асық атып суретті ашады)  
 Бұл ненің суреті  
Балалар: Ойнап жүрген балалар суреті  
Ендеше біз де ойын ойнайық.   
(Балаларға бүгін не үйрендік? теледидардан не көрдік?  
қандай аспаппен таныстық? қандай аспаппен би биледіңдер? қандай ойын ойнадық? т. б іс әрекетке қатысты сұрақтар қою арқылы қорытындылаймын.)  
Күтілетін нәтиже:  
Білуі керек: Балалар ән, әнші, күй, күйші, сөздерінің мағынасын  
біледі. Ән мен күйді ажырата біледі.  
Меңгерді: Балалар музыкалық аспаптарда ырғақпен ойнауды меңгерді  
Жасай алады: Балалар би қимылдарын, дауысқа жаттығуды жасай алады.